ԱԳ ղեկավարը խորհուրդ է տվել Ադրբեջանին օրենքի գերակայության, մարդու իրավունքների և ժողովրդավարության ոլորտում իրավիճակի քննադատությունը կանխելու համար եվրոպացի քաղաքական գործիչներին կաշառել փորձելու համար միլիոններ վատնելու փոխարեն կառուցել իրապես ժողովրդավարական ժամանակակից երկիր։ «Դա, հավատացնում եմ, և՛ տնտեսակապես առավել արդյունվետ կլինի, և՛ շատ ավելի օգտակար՝ Ադրբեջանի ժողովրդի համար»,– հավելել է Մնացականյանը։ Մնացականյանն անդրադարձել է նաև «ադրբեջանական լվացքատան» թեմային։ «Ադրբեջանն անվանեց դա անարդար, փաստերից զուրկ «սառը պատերազմին բնորոշ քարոզչություն» ընդդեմ Ադրբեջանի: Բայց կարծես թե ներկայացված փաստերը բավարար են եղել իտալացի իրավապահների, Եվրոպայի խորհրդի և նրա խորհրդարանական վեհաժողովի և մյուսների համար անհրաժեշտ իրավական քայլեր ձեռնարկելու համար»,– նշել է նախարարը։